ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Νοεμβρίου 1995 περί της ισοδυναμίας των γεωμήλων σποράς που παράγονται σε τρίτες χώρες (95/513/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση (1), και ιδίως το άρθρο 15 παράγραφος 1,

την πρόταση της Επιτροπής,

Εκτιμώντας:

ότι υπάρχουν κανόνες για τον επίσημο έλεγχο των γεωμήλων σποράς στην Ελβετία 7 ότι οι προαναφερθέντες κανόνες προβλέπουν ότι οι βασικοί σπόροι και οι πιστοποιημένοι σπόροι γεωμήλων προς φύτευση μπορούν να πιστοποιούνται επισήμως και οι συσκευασίες τους να σφραγίζονται επισήμως σύμφωνα με το πρότυπο της UNECE για τα γεώμηλα σποράς, όπως συνιστά η ομάδα εργασίας για την τυποποίηση των αναλώσιμων τροφίμων της Οικονομικής Επιτροπής για την Ευρώπη των Ηνωμένων Εθνών 7 ότι, από την εξέταση των εν λόγω κανόνων και του τρόπου εφαρμογής τους στην Ελβετία προκύπτει ότι οι όροι που διέπουν τη συγκομιδή και τον έλεγχο στη χώρα αυτή των γεώμηλων σποράς παρέχουν, σε ό,τι αφορά τα χαρακτηριστικά τους και τα μέτρα που λαμβάνονται για τον έλεγχό τους, την εγγύηση για την ταυτότητά τους, τη σήμανση και τον έλεγχό τους, τις ίδιες εγγυήσεις με τους όρους που ισχύουν για τα γεώμηλα σποράς που συγκομίζονται και ελέγχονται στην Κοινότητα 7 ότι, στις 30 Ιουνίου 1995, έληξε η ισχύς της απόφασης 81/956/ΕΟΚ (2), η οποία ορίζει την ισοδυναμία των γεωμήλων σποράς που παράγονται στην Ελβετία 7 ότι, επομένως, είναι αναγκαίο να ληφθεί μια νέα απόφαση 7 ότι η παρούσα απόφαση δεν εμποδίζει την ακύρωση των κοινοτικών διαπιστώσεων όταν καθίσταται εμφανές ότι οι προϋποθέσεις στις οποίες βασίζονται αυτές δεν πληρούνται πλέον 7 ότι, για το σκοπό αυτό, θα πρέπει να λαμβάνονται και άλλες πρακτικές πληροφορίες για τα γεώμηλα σποράς που παράγονται στην Ελβετία, μέσω της καλλιέργειας και του ελέγχου δειγμάτων γεωμήλων σποράς στα πλαίσια κοινοτικών συγκριτικών δοκιμών 7 ότι η παρούσα απόφαση δεν επηρεάζει τις προϋποθέσεις που ορίζονται από τα κράτη μέλη στα πλαίσια της οδηγίας 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα, και κατά της εξάπλωσης τους στο εσωτερικό της Κοινότητας (3),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Διαπιστώνεται ότι, στο μέτρο που πληρούνται οι προϋποθέσεις που προβλέπονται στο μέρος ΙΙ του παραρτήματος της παρούσας απόφασης, τα γεώμηλα σποράς που συγκομίζονται στην αναφερόμενη στο μέρος Ι του παραρτήματος χώρα, που ελέγχονται επισήμως από τις υπηρεσίες που αναφέρονται σε αυτό και ανήκουν στις κατηγορίες που απαριθμούνται στο εν λόγω μέρος του παραρτήματος, είναι ισοδύναμα με τα γεώμηλα σποράς των αντιστοίχων κατηγοριών που συγκομίζονται στην Κοινότητα και συμφωνούν με την οδηγία 66/403/ΕΟΚ.

Άρθρο 2

Η παρούσα απόφαση εφαρμόζεται από την 1η Ιουλίου 1995 έως τις 30 Ιουνίου 2000.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 29 Νοεμβρίου 1995.

Για το Συμβούλιο Ο Πρόεδρος L. ATIENZA SERNA

ΠΑΡΑΡΤΗΜΑ

ΜΕΡΟΣ Ι

Πίνακας

>ΘΕΣΗ ΠΗΝΑΚΑ>

ΜΕΡΟΣ ΙΙ

Προϋποθέσεις

1. Τα γεώμηλα σποράς πιστοποιούνται επισήμως και οι συσκευασίες τους σημαίνονται και σφραγίζονται επισήμως σύμφωνα με το πρότυπο της UNECE για τα γεώμηλα σποράς που συνιστά η ομάδα εργασίας για την τυποποίηση των αναλώσιμων τροφίμων της Οικονομικής Επιτροπής για την Ευρώπη των Ηνωμένων Εθνών.

2. Η εξέταση των όρων που πρέπει να πληρούνται όσον αφορά τις καλλιέργειες, τις παρτίδες και την άμεση προέλευση των γεωμήλων σποράς πραγματοποιείται από τις υπηρεσίες της χώρας παραγωγής που αναφέρονται στο μέρος Ι του παρόντος παραρτήματος, ή από οποιοδήποτε νομικό πρόσωπο διεπόμενο από το δημόσιο ή ιδιωτικό δίκαιο της χώρας αυτής, το οποίο ενεργεί υπό την ευθύνη των εν λόγω υπηρεσιών, υπό την προϋπόθεση ότι το εν λόγω νομικό πρόσωπο δεν αποκομίζει κανένα ίδιον όφελος από το αποτέλεσμα της εξέτασης.

3. Όλες οι ενδείξεις πρέπει να διατυπώνονται σε μία τουλάχιστον από τις επίσημες γλώσσες της Κοινότητας.

4. Το χρώμα της ετικέτας πρέπει να είναι μπλε.